|  |  |
| --- | --- |
| **Ε.Λ.Μ.Ε. Πάρου – Αντιπάρου**Παροικιά, 844 00Τηλ.: 6977121715Email: elmeparounews@gmail.com | **Αριθμ. Πρωτ.: 11- 06/12/2021****Προς: Μέλη ΕΛΜΕ Πάρου – Αντιπάρου****Κοινοπ.: ΜΜΕ** |

**Θέμα: «ΕΚΠΑΙΔΕΥΤΙΚΑ ΚΕΝΑ ΣΤΑ ΣΧΟΛΕΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ
 ΤΩΝ ΔΗΜΩΝ ΠΑΡΟΥ ΚΑΙ ΑΝΤΙΠΑΡΟΥ»**

 Παρά τις διαβεβαιώσεις της Υπουργού Παιδείας κυρίας Ν. Κεραμέως ότι τα κενά σε εκπαιδευτικό προσωπικό στα σχολεία είναι απόρροια των αδειών και της συνταξιοδότησης αρκετών εκπαιδευτικών, σήμερα, τρεις μήνες περίπου μετά την έναρξη της σχολικής χρονιάς, εξακολουθούν να υφίστανται κενά που δεν οφείλονται σε κανέναν από τους παραπάνω λόγους αλλά στην ολιγωρία του Υπουργείου.

 Στα αιτήματα του κλάδου για την κάλυψη των διδακτικών αναγκών, το Υ.ΠΑΙ.Θ απάντησε με τις συντμήσεις τμημάτων σε πολλές περιοχές της χώρας, την αύξηση του ωραρίου των εκπαιδευτικών, μέσω των υποχρεωτικών υπερωριών για τις ανάγκες της υπηρεσίας, και τις δεύτερες και τρίτες αναθέσεις. Ωστόσο, παρά και τα απαράδεκτα αυτά ημίμετρα, το πρόβλημα δεν αντιμετωπίστηκε στο σύνολό του.

 Έτσι παρατηρείται το φαινόμενο σε αρκετά σχολεία να λειτουργούν διογκωμένα τμήματα κατευθύνσεων Λυκείου με 25 και 27 μαθητές ή να μην υπάρχoυν συνάδελφοι για να διδάξουν πανελλαδικώς εξεταζόμενα μαθήματα κατεύθυνσης ή μαθήματα Λυκείου που εξετάζονται με τράπεζα θεμάτων ή να αναγκάζονται οι μαθητές να επιλέγουν άλλη ξένη γλώσσα από αυτή που είχαν διδαχτεί το προηγούμενο σχολικό έτος.

 Στο πλαίσιο αυτό, επειδή, όπως ορίζει το Σύνταγμα της χώρας μας, η εκπαίδευση αποτελεί δημόσιο αγαθό, δηλαδή παρέχεται δωρεάν από το κράτος και όλοι ανεξαιρέτως έχουν ισότιμη πρόσβαση σε αυτό, απαιτούμε από τους αρμοδίους του Υ.ΠΑΙ.Θ να προβούν στις προβλεπόμενες ενέργειες για την κάλυψη των αναγκών σε διδακτικό προσωπικό και στη συνέχεια, αφού εξασφαλίσουν στο δημόσιο σχολείο όλες τις προϋποθέσεις που ορίζει το Σύνταγμα για την ομαλή λειτουργία του, ας έρθουν να το αξιολογήσουν κι αυτό και τους εκπαιδευτικούς του.

Στη συνέχεια παρατίθεται πίνακας με τα εκπαιδευτικά κενά που υφίστανται αυτή τη στιγμή στα σχολεία των δήμων Πάρου και Αντιπάρου.

**ΚΕΝΑ ΕΚΠΑΙΔΕΥΤΙΚΩΝ ΣΤΑ ΣΧΟΛΕΙΑ ΤΗΣ ΠΑΡΟΥ-ΑΝΤΙΠΑΡΟΥ (έως 06/12/2021)**

|  |  |  |  |
| --- | --- | --- | --- |
|  | **ΕΠΑ.Λ. Πάρου** | **Ειδικότητες** | **Ώρες** |
| 1 | **1** | Μηχανολόγος | 22 |
| 2 | **1** | Νοσηλευτικής | 17 |
| 3 | **1** | Ηλεκτρονικός | 15 |
| 4 | **2** | Ειδικής Αγωγής τμήματος Ένταξης (Μαθηματικός) | 46 |
| 5 | **2** | Ειδικής Αγωγής τμήματος Ένταξης (Φιλόλογος) | 46 |
| 6 | **2** | Ειδικής Αγωγής Παράλληλης Στήριξης | 46 |
| 7 | **1** | Δομικών | 12 |
| 8 | **1** | Οικoνομολόγος | 10 |
| 9 | **1** | Θεολόγος | 7 |

|  |  |  |  |
| --- | --- | --- | --- |
|  | **ΓΕ.Λ.. Πάρου** | **Ειδικότητες** | **Ώρες** |
| 1 | **1** | Γερμανικής Φιλολογίας | 1 |

|  |  |  |  |
| --- | --- | --- | --- |
|  | **ΓΕ.Λ. Νάουσας** | **Ειδικότητες** | **Ώρες** |
| 1 | **1** | Γαλλικής Φιλολογίας | 2 |
| 2 | **1** | Θεολόγος | 6 |

|  |  |  |  |
| --- | --- | --- | --- |
|  | **ΕΝ.Ε.Ε.ΓΥ.Λ. Πάρου** | **Ειδικότητες** | **Ώρες** |
| 1 | **1** | Φυσικής Αγωγής | 17 |

|  |  |  |  |
| --- | --- | --- | --- |
|  | **Γυμνάσιο Πάρου** | **Ειδικότητες** | **Ώρες** |
| 1 | **1** | Ειδικής Αγωγής τμήματος Ένταξης (Μαθηματικός) | 23 |
| 2 | **1** | Ειδικής Αγωγής τμήματος Ένταξης (Φιλόλογος) | 23 |
| 3 | **1** | Γερμανικής Φιλολογίας | 2 |
| 4 | **1** | Γαλλικής Φιλολογίας | 2 |

|  |  |  |  |
| --- | --- | --- | --- |
|  | **Γυμνάσιο Νάουσας** | **Ειδικότητες** | **Ώρες** |
| 1 | **1** | Μαθηματικός Τμήματος Ένταξης | 23 |

|  |  |  |  |
| --- | --- | --- | --- |
|  | **Γυμνάσιο Αρχιλόχου** | **Ειδικότητες** | **Ώρες** |
| 1 | **1** | Εικαστικός | 6 |
| 2 | **1** | Μουσικός | 6 |
| 3 | **1** | Τεχνολόγος | 12 |

|  |  |  |  |
| --- | --- | --- | --- |
|  | **Γυμνάσιο Αντιπάρου** | **Ειδικότητες** | **Ώρες** |
| 1 | **1** | Γερμανικής Φιλολογίας | 8 |
| 2 | **1** | Τεχνολόγος | 3 |
| 3 | **1** | Ειδικής Αγωγής Παράλληλης Στήριξης | 23 |

